27.4.2022
FI
Euroopan unionin virallinen lehti
L 124/3
(17)
Yhdysvallat ilmoitti komissiolle myös muista korkeapatogeenisen lintuinfluenssan taudinpurkauksista siipikarjassa.
Nämä taudinpurkaukset havaittiin Blue Earthin ja Meekerin piirikunnissa Minnesotan osavaltiossa Yhdysvalloissa, ja ne vahvistettiin laboratorioanalyysillä (RT-PCR) 14 päivänä huhtikuuta 2022.
(18)
Kanadan, Yhdistyneen kuningaskunnan ja Yhdysvaltojen eläinlääkintäviranomaiset muodostivat tartunnan saaneiden pitopaikkojen ympärille 10 kilometrin valvontavyöhykkeen ja toteuttivat hävittämistoimenpiteitä korkeapatogeenisen lintuinfluenssan esiintymisen rajoittamiseksi ja kyseisen taudin leviämisen estämiseksi.
(19)
Kanada, Yhdistynyt kuningaskunta ja Yhdysvallat ovat toimittaneet komissiolle tietoja epidemiologisesta tilanteesta alueillaan ja toteuttamistaan toimenpiteistä korkeapatogeenisen lintuinfluenssan leviämisen estämiseksi.
Komissio on arvioinut nämä tiedot.
Arvioinnin perusteella ja unionin eläinterveystilanteen suojelemiseksi siipikarjan, siipikarjan sukusolujen ja alkioiden sekä siipikarjasta ja riistalinnuista saatavan tuoreen lihan saapumisen unioniin Kanadan, Yhdistyneen kuningaskunnan ja Yhdysvaltojen eläinlääkintäviranomaisten muodostamilta alueilta, joihin sovelletaan rajoituksia korkeapatogeenisen lintuinfluenssan äskettäisten taudinpurkausten vuoksi, ei pitäisi enää olla sallittua.
(20)
Lisäksi Yhdistynyt kuningaskunta on toimittanut päivitetyt tiedot alueensa epidemiologisesta tilanteesta, joka liittyy siipikarjan pitopaikoissa 25 päivänä marraskuuta 2021 lähellä Barrow upon Soaria Charnwoodissa, Leicestershiressa Englannissa, Yhdistyneessä kuningaskunnassa, 30 päivänä marraskuuta 2021 lähellä Barrow upon Soaria Charnwoodissa, Leicestershiressa Englannissa, Yhdistyneessä kuningaskunnassa, 2 päivänä joulukuuta 2021 lähellä Leominsteria North Herefordshiressa, Herefordshiressa Englannissa, Yhdistyneessä kuningaskunnassa, 5 päivänä joulukuuta 2021 lähellä Newentia Forest of Deanissa, Gloucestershiressa Englannissa, Yhdistyneessä kuningaskunnassa, 6 ja 7 päivänä joulukuuta 2021 lähellä Barrow upon Soaria Charnwoodissa, Leicestershiressa Englannissa, Yhdistyneessä kuningaskunnassa, 10 päivänä joulukuuta 2021 lähellä Moffatia Dumfriesshiressa, Dumfries and Gallowayssa Englannissa, Yhdistyneessä kuningaskunnassa ja 14 päivänä joulukuuta 2021 lähellä Middleton in Teesdalea County Durhamissa, Durhamissa Englannissa, Yhdistyneessä kuningaskunnassa vahvistettuihin korkeapatogeenisen lintuinfluenssan taudinpurkauksiin.
Yhdistynyt kuningaskunta on toimittanut tiedot myös toimenpiteistä, jotka se on toteuttanut kyseisen taudin leviämisen estämiseksi.
Kyseisen korkeapato­ geenisen lintuinfluenssan taudinpurkauksen jälkeen Yhdistynyt kuningaskunta on toteuttanut hävittämistoi­ menpiteitä taudin leviämisen torjumiseksi ja rajoittamiseksi.
Lisäksi Yhdistynyt kuningaskunta on saanut päätökseen tarvittavat puhdistus- ja desinfiointitoimenpiteet sen jälkeen, kun hävittämistoimenpiteet oli toteutettu sen alueella sijaitsevissa siipikarjan pitopaikoissa, joissa tartuntaa esiintyi.
(21)
Komissio on arvioinut Yhdistyneen kuningaskunnan toimittamat tiedot ja todennut, että korkeapatogeenisen lintuinfluenssan taudinpurkaukset siipikarjan pitopaikoissa lähellä Barrow upon Soaria Charnwoodissa, Leicestershiressa Englannissa, Yhdistyneessä kuningaskunnassa, lähellä Leominsteria North Herefordshiressa, Herefordshiressa Englannissa, Yhdistyneessä kuningaskunnassa, lähellä Newentia Forest of Deanissa, Gloucestershiressa Englannissa, Yhdistyneessä kuningaskunnassa, lähellä Moffatia Dumfriesshiressa, Dumfries and Gallowayssa Englannissa, Yhdistyneessä kuningaskunnassa, sekä lähellä Middleton in Teesdalea County Durhamissa, Durhamissa Englannissa, Yhdistyneessä kuningaskunnassa, on selvitetty eikä siipikarjasta saatujen hyödykkeiden tuloon unioniin liity enää riskiä, kun on kyse niistä Yhdistyneen kuningaskunnan vyöhykkeistä, joilta siipikarjasta saatujen hyödykkeiden tulo unioniin on keskeytetty kyseisten taudinpurkausten vuoksi.
(22)
Sen vuoksi täytäntöönpanoasetuksen (EU) 2021/404 liitteitä V ja XIV olisi muutettava.
(23)
Kun otetaan huomioon korkeapatogeenisen lintuinfluenssan nykyinen epidemiologinen tilanne Kanadassa, Yhdistyneessä kuningaskunnassa ja Yhdysvalloissa sekä vakava riski taudin kulkeutumisesta unionin alueelle, täytäntöönpanoasetukseen (EU) 2021/404 tällä asetuksella tehtävien muutosten olisi tultava voimaan kiireellisesti.
(24)
Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
ON HYVÄKSYNYT TÄMÄN ASETUKSEN:
1 artikla Muutetaan täytäntöönpanoasetuksen (EU) 2021/404 liitteet V ja XIV tämän asetuksen liitteen mukaisesti.